**MERILA IN KRITERIJI ZA OCENJEVANJE ZNANJA PRI NARAVOSLOVJU (6. razred), GOSPODINJSTVU (6. razred), BIOLOGIJI**

**(8. in 9. razred) in izbirnem predmetu SODOBNA PRIPRAVA HRANE (7. razred)**

**(šol. l. 2019 / 2020)**

**PISNO OCENJEVANJE ZNANJA**

|  |  |  |  |  |
| --- | --- | --- | --- | --- |
| nzd (1) | zd (2) | db (3) | pdb (4) | odl (5) |
| 0% - 49% | 50% - 62% | 63% - 75% | 76% - 88% | 89% - 100% |

V pisnem izdelku polovica vprašanj oziroma nalog zajema minimalne standarde znanja in polovica temeljne standarde znanja.

**ustno ocenjevanje ZNANJA**

**OCENO ODLIČNO (5) DOBI UČENEC:**

* ki obvlada vsa zahtevna znanja,
* zna samostojno razložiti pojme in procese, poiskati svoje primere,
* podatke smiselno vrednoti, pojasnjuje, razlaga, povzame in posploši,
* samostojno zna povezati teoretično znanje z vsakdanjim življenjem,
* ki ima izvirne ideje in jih zna zagovarjati in analizirati.

**OCENO PRAV DOBRO (4) DOBI UČENEC:**

* ki je pri odgovarjanju samostojen,
* snov smiselno povezuje,
* znanje uporabi v znanih situacijah,
* zna razčleniti, posplošiti, opazovati, sklepati in izločiti bistvo pojavov,
* navaja primere iz lastnih izkušenj ter jih zna pojasniti,
* napake so redke in manj pomembne.

**OCENO DOBRO (3) DOBI UČENEC:**

* ki samostojno odgovarja na vprašanja iz minimalnih standardov in deloma na vprašanja iz temeljnih standardov,
* pri odgovarjanju je samostojnejši,
* snov razume, a ne navaja podrobnosti,
* ki navaja znane primere iz učbenika in razlage,
* prepozna uporabnost znanja v vsakdanjem življenju.

**OCENO ZADOSTNO (2) DOBI UČENEC:**

* ki je dosegel minimalne standarde znanja, določene v učnem načrtu,
* učenec mora pokazati reproduktivno znanje (naštevanje, prepoznavanje) definicij, pojmov, simbolov,..
* na vprašanja odgovarja s pomočjo učitelja,
* odgovori so pravilni, a nesistematični,
* snov le obnavlja in slabo razume.

**OCENO NEZADOSTNO (1) DOBI UČENEC:**

* ki ni dosegel minimalnih standardov znanja, določenih v učnem načrtu,
* ki naštetih pojmov ne zna povezati v smiselno pravilno trditev,
* ki kljub pomoči učitelja s številnimi podvprašanji ne oblikuje primernega/ pravilnega/ sistematičnega

odgovora,

* učenec pozna le drobce učne snovi, vendar zamenjuje pojme, snov obnavlja nerazumsko ter ne pozna bistva,
* izraža se skromno.

**OCENJEVANJE GOVORNEGA NASTOPA, SEMINARSKE NALOGE, REFERATA**

|  |  |  |  |
| --- | --- | --- | --- |
| KRITERIJ | 4 t | 2 t | 0 t |
| Oblika | Pisni izdelek/plakat/PowerPoint predstavitev vsebujepravilno naslovnico, slikovni material. | Pisni izdelek/plakat/PowerPoint predstavitev je izdelan nepopolno.Črke so slabo vidne. | Izdelek ima neustrezno obliko.Slikovni material ni primeren. |
|  | **4 t** | **2 t** | **0 t** |
| Navedba virov | Navedeni so vsi uporabljeni viri in literatura. | Literatura in viri so navedena pomanjkljivo.  | Literatura ni navedena. |
|  | **6 t** | **4 t** | **1 t** |
| Predstavitev | Samostojno, nazorno in pravilno pripoveduje, lahko se opira na miselni vzorec. | Pri predstavitvi si pomaga z zapiski.Njegovo pripovedovanje je slabše razumljivo. | Pri predstavitvi učenec bere. |
|  | **4 t** | **2 t** | **0 t** |
| Vsebina | Vsebina je ustrezna. | Vsebina je delno ustrezna. | Vsebina je neustrezna. |
|  | **4 t** | **2 t** | **0 t** |
| Povzetek snovi | Učenec povzame bistvo snovi in pripravi povzetek za sošolce (vprašanja, križanka, miselni vzorec). | Učenec delno povzame bistvo snovi. | Učenec nepopolno povzame bistvo snovi. |
|  | **4 t** | **2 t** | **0 t** |
| Odgovori na vprašanja | Suvereno odgovarja na zastavljena vprašanja v zvezi z vsebino. | Učenec delno odgovarja na zastavljena vprašanja. | Učenec ne odgovarja na vprašanja. |

|  |  |  |  |  |
| --- | --- | --- | --- | --- |
| nzd (1) | zd (2) | db (3) | pdb (4) | odl (5) |
| 12 točk ali manj | 13, 14, 15, 16 točk | 17, 18, 19, 20 točk | 21, 22, 23 točk | 24, 25, 26 točk |

Končna ocena je seštevek točk, ki jih učenec dobi za obliko, navedbo virov, predstavitev, vsebino, povzetek snovi in odgovarjanje na vprašanja.

V kolikor učenec, kljub podaljšanju roka, ni uspel pripraviti govornega nastopa, se le ta oceni z nezadostno oceno.

**OCENJEVANJE PRAKTIČNEGA DELA**

|  |  |  |  |  |  |
| --- | --- | --- | --- | --- | --- |
| KRITERIJ | Organiziranost | Spretnosti in veščine | Higiena | Priprava pogrinjka | Izgled jedi |
| 5 t | Učenec upošteva navodila, sledi navodilom po receptu in samostojno pripravi jed, brez pomoči.  | Učenec samostojno pripravi jed, zna ravnati s kuhalno posodo, obvlada spretnosti priprave jedi, zna ravnati s kuhalnikom in pečico,  | Učenec pazi na higieno prostora (priprava živil, čiščenje med in po pripravi živil, odstranjevanje odpadkov).  | Učenec popolnoma ustrezno in estetsko pripravi pogrinjek za pripravljeni jedilnik.  | Jedi imajo prijeten vonj in so prijetne na pogled, primerno pripravljene, ne razkuhane ali preveč zapečene oz. surove. Jedi so okusne. Kombinacija jedi je odlično izbrana. Poskrbljeno je za estetski izgled jedi na krožniku.  |
| 4 t | Učenec upošteva navodila, sledi navodilom po receptu in pripravi jed z malo pomoči.  | Učenec samostojno pripravi jed, zna ravnati s kuhalno posodo, jed pripravi nekoliko manj spretno, zna ravnati s kuhalnikom in pečico,  | Učenec pazi na higieno prostora, vendar ni reden, potrebuje opozorilo.  | Učenec popolnoma ustrezno, vendar estetsko slabše pripravi pogrinjek za pripravljeni jedilnik.  | Jedi imajo prijeten vonj in so prijetne na pogled, primerno pripravljene, ne razkuhane ali preveč zapečene oz. surove. Jedi so okusne. Kombinacija jedi je primerno izbrana.  |
| 3 t | Učenec upošteva navodila, vendar se slabše znajde po receptu, potrebuje nekaj pomoči.  | Učenec z malo pomoči samostojno pripravi jed, zna ravnati s kuhalno posodo, jed pripravi nekoliko manj spretno, zna ravnati s kuhalnikom in pečico,.  | Učenec pazi na higieno prostora, vendar ga nekajkrat opozorim.  | Učenec ustrezno, a estetsko slabo pripravi pogrinjek za pripravljeni jedilnik.  | Jedi imajo prijeten vonj in so prijetne na pogled, primerno pripravljene ne razkuhane ali preveč zapečene oz. surove. Jedi so dobrega okusa.  |
| 2 t | Učenec delno upošteva navodila, slabo sledi navodilom po receptu in potrebuje precej pomoči.  | Učenec z veliko pomoči pripravi jed, delno zna ravnati s kuhalno posodo, jed pripravi nekoliko manj spretno, zna ravnati s kuhalnikom in pečico.  | Učenec slabše pazi na higieno prostora. Večkrat ga opozorim.  | Učenec delno ustrezno in estetsko slabo pripravi pogrinjek za pripravljeni jedilnik.  | Jedi imajo prijeten vonj in so prijetne na pogled, komaj primerno pripravljene. Jedi so slabšega okusa.  |
| 1 t | Učene slabo upošteva navodila, slabo sledi navodilom po receptu in potrebuje veliko pomoči.  | Učenec veliko pomoči pripravi jed, nepravilno ravna s kuhalno posodo, spretnosti priprave so slabše razvite, zna ravnati s kuhalnikom in pečico.  | Učenec slabo pazi na higieno prostora, potrebuje mnogo pomoči in opozarjanja.  | Učenec neustrezno in estetsko zelo slabo pripravi pogrinjek za pripravljeni jedilnik.  | Jedi izgledajo užitno. Vendar niso pravilno oz primerno pripravljene. Jedi so slabšega okusa.  |
| 0 t | Učenec ne dela in ne upošteva navodil.  | Učenec ne obvlada veščin priprave hrane.  | Učenec ne pazi na higieno telesa in prostora pri pripravi živil.  | Učenec ne pripravi pogrinjka, oz. je popolnoma neustrezen.  | Jedi so neprijetne, neprimerno pripravljene in neokusne.  |

|  |  |  |  |  |
| --- | --- | --- | --- | --- |
| nzd (1) | zd (2) | db (3) | pdb (4) | odl (5) |
| 10 točk ali manj | 11, 12, 13točk | 14, 15, 16, 17 točk | 18, 19, 20, 21točk | 22, 23, 24, 25točk |

Končna ocena je seštevek točk, ki jih učenec dobi za organiziranost, spretnosti in veščine, higieno, pripravo pogrinjka in izgled jedi.